महिला आरक्षण विधेयक के दोनों सदनों से पास होने के बाद सभी ओर खुशी का माहौल है। इस बिल का पास होना महिलाओं को देश की लोकसभा व विधानसभाओं में 33 प्रतिशत आरक्षण मिलेने की ओर एक बड़ा कदम है। अब पीएम मोदी शुक्रवार को भाजपा मुख्यालय पहुंचने वाले हैं जहां भाजपा की महिला सांसदों व कार्यकर्ताओं ने उनका भव्य तरीके से स्वागत प्लान किया है। नारी शक्ति वंदन अधिनियम को लाने के लिए भाजपा महिला मोर्चा ने पीएम मोदी के स्वागत की योजना बनाई है। स्वागत कार्यक्रम में लोकसभा एवं राज्यसभा की सभी महिला सांसदों के साथ ही महिला पदाधिकारी एवं अन्य महिला कार्यकर्ता मौजूद हैं।
महिला कार्यकर्ताओं की भीड़
पीएम मोदी के स्वागत के लिए भाजपा की महिला कार्यकर्ताएं पार्टी मुख्यालय पर जुट गई हैं। महिला आरक्षण बिल पास होने की खुशी में कार्यकर्ता जश्न मना रही हैं। एक महिला कार्यकर्ता ने कहा कि 27 साल से इस बिल कै इंतदार हो रहा था। एक ऐतिहासिक दौर शुरू हो गया है। ये महिलाओं के लिए एक खास दिन है।
जेपी नड्डा पहुंचे
भाजपा मुख्यालय पर पीएम मोदी के लिए जारी स्वागत कार्यक्रम में भाग लेने के लिए बीजेपी के राष्ट्रीय अध्यक्ष जेपी नड्डा भी पहुंच गए हैं। महिला आरक्षण बिल के पास होने की खुशी में नड्डा भी पीएम मोदी को बधाई देंगे।